বড় পদক্ষেপ, বস্তিবাসীদের বিনামূল্যে চিকিৎসা দেবে কলকাতার নিউরোসায়েন্স

কলকাতা: বস্তিবাসীদের (Slum) এক কথায় দেখার কেউ নেই। অপুষ্টির কারণে এমনিতে শরীরে বাসা বাঁধে একাধিক রোগ, তার উপর টাকার অভাবে উপযুক্ত চিকিৎসা করাতেও পারে না তারা। ফলে বেশিরভাগ সময় রোগে ভুগতে হয় তাদের।

এই পরিস্থিতিতে বস্তিবাসীদের বড় পদক্ষেপ নিল কলকাতার (Kolkata) মল্লিকবাজারে (MallikBazar) অবস্থিত ইনস্টিটিউট অফ নিউরোসায়েন্স (Institute of Neuroscience)। এবার বিনামূল্যে ক্লিনিক (Free Clinic) চালু করল এই ইনস্টিটিউটটি। বস্তিবাসীরা নিখরচায় চিকিৎসা পাবে। প্রয়োজনে মিলবে ওষুধ।

আরও পড়ুন: শীতকালেই বেশি সংক্রমিত হয় HMPV? বড় আপডেট দিল চীন

মল্লিক বাজারে এই ইনস্টিটিউটের পাশের গলিতে যে বস্তি রয়েছে সেখানে ফ্রি ক্লিনিকের উদ্বোধন করেন ডক্টর আর পি সেনগুপ্ত। সপ্তাহের দুদিন বুধবার ও শনিবার ৫০ জন রোগীকে বিনামূল্যে পরিষেবা দেবেন চিকিৎসকেরা। বস্তিবাসীর মানুষকে দেখবেন চিকিৎসকেরা। কিছু পরীক্ষা ও বিনামূল্যে ওষুধ দেওয়ার কথা ভাবছেন ইনস্টিটিউট।

নিউরো সায়েন্সেস এই উদ্যোগের ফলে গরীব, দুঃস্থ মানুষের সুরাহা হল বলা যেতে পারে।

দেখুন অন্য খবর: